Max Weber (pentristo)

Max WEBER (naskiĝis la  en Bjalistoko, Rusia Imperio — mortis la  en Great Neck, Usono) estis usona pentristo.

Max Weber devenis de juda familio, setliĝinta en Bjalistoko. La urbo en tiu tempo troviĝis en rusia parto de Pollando, tial parto de diverslandaj verkoj pri historio de arto prezentas lin ruso. En 1891 Weber elmigris al Usono, kie en la jaroj 1899-1900 studis sub gvido de Arthur Wesley Dow en Pratt Institute en Broklino. En 1905 li forveturis al Parizo, kie li lernis pentroarton en Académie Julian. Al Usono li revenis en 1908 kaj fariĝis unu el la unuaj popularigantoj de kubismo en Ameriko.

En sia verkado Max Weber sekvis la principojn de kubismo kaj faŭvismo. Poste li evoluigis sian pentradon al ekspresionismo kaj ekuzis fantaziajn temojn.

 Eksteraj ligiloj 

 Max Weber en la paĝaro de la projekto "Itinero de Juda Heredaĵo en Bjalistoko"  

Kategorio:Bjalistokanoj
Kategorio:Judaj pentristoj
Kategorio:Polaj pentristoj
Kategorio:Usonaj pentristoj
Kategorio:Usonaj desegnistoj
Kategorio:Polaj judoj
Kategorio:Usonaj judoj